CELEX: 62013TN0045
Language: et
Date: 2013-01-29 00:00:00
Title: Kohtuasi T-45/13: 29. jaanuaril 2013 esitatud hagi — Rose Vision ja Seseña versus komisjon

22.6.2013   
            
            
               ET
            
            
               Euroopa Liidu Teataja
            
            
               C 178/10
            
         29. jaanuaril 2013 esitatud hagi — Rose Vision ja Seseña versus komisjon
   (Kohtuasi T-45/13)
   2013/C 178/19
   Kohtumenetluse keel: hispaania
   
      Pooled
   
   
      Hagejad: Rose Vision, SL (Seseña, Hispaania) ja Julián Seseña (Pozuelo de Alarcón, Hispaania) (esindajad: advokaadid M. Muñiz Bernuy ja Á. Alonso Villa)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada maksmisele kuuluvate summade väljamaksmise peatamise otsused;
            
         
               —
            
            
               kustutada Rose Visión, S.L. menetlusest kõrvalejätmise keskandmekogust ja varajase hoiatamise süsteemist;
            
         
               —
            
            
               mõista kostjalt kahju hüvitamiseks välja 5 000 624 eurot.
            
         
      Väited ja peamised argumendid
   
   Üks kahest hagejast (peamiselt telekommunikatsiooni, telekommunikatsioonialase teadus- ja arendustegevuse ja nõustamisteenuste ning uurimis- ja arendustegevuse valdkonnas tegutsev äriühing) tegi komisjoniga alates 2002. aastast koostööd seoses mitme projektiga.
   Käesolevas hagis on vaidlustatud kaks auditit, mis viidi hageja äriühingu suhtes läbi 2011. aasta veebruarist aprillini. Auditiaruannetes heidetakse hageja äriühingule ette mitut täitmatajätmist ja eeskirjade eiramist, mis on maksmisele kuuluvate summade väljamaksmise peatamise aluseks.
   Hagejad väidavad, et sellisteks etteheideteks ei ole tegelikku alust. Eespool viidatud kahest auditiaruandest ühe rahulikul lugemisel on nimelt hagejate väitel võimalik aru saada, et selliste etteheidete eesmärk oli nende õigustamatu ründamine nende kõrvaldamiseks. Seetõttu on auditiaruande aluseks peamiselt kontrollimata teave. Komisjoni selline lähenemisviis sarnaneb rohkem uurimis-, järelevalve- või inspekteerimistegevusele, kui auditeerimistegevusele, kus tuleb teavet kontrollida ja tagada allikate usaldusväärusus.
   Eelnev põhjustas hageja äriühingule tõsist kahju, mis ei ole ainult majanduslik, vaid seotud ka tema kutsealase maine ning usaldusväärsusega.